alexandrainst/scandi-wiki huggingface dataset:
Suðurlandskjördæmi

Suðurlandskjördæmi náði frá Skeiðarársandi í austri að Selvogi í vestri. Vestmannaeyjar, Árnessýsla, Rangárvallasýsla og Vestur-Skaftafellssýsla tilheyrðu kjördæminu. Í kjördæminu voru sex þingmenn.

Við breytingar á kjördæmaskipan 2000 voru Suðurlandskjördæmi, Suðurnesjahluti Reykjaneskjördæmis og Sveitarfélagið Hornafjörður, sameinuð í eitt Suðurkjördæmi.

Ráðherrar af Suðurlandi
Ingólfur Jónsson, Magnús H. Magnússon,Jón Helgason, Þorsteinn Pálsson, Óli Þ. Guðbjartsson og Guðni Ágústsson voru einnig ráðherrar hluta þess tíma sem þeir sátu á þingi fyrir kjördæmið.

Þingmenn Suðurlandskjördæmis

Fyrrum kjördæmi á Íslandi
Suðurland
Benjamin Franklin

Benjamin Franklin (17. janúar 1706 – 17. apríl 1790) var stjórnmálamaður, hugsuður og uppfinningamaður sem fæddist í Boston í Nýja Englandi og varð síðar einn af leiðtogum uppreisnarmanna í bandaríska frelsisstríðinu og einn af „landsfeðrum“ Bandaríkjanna. 

Benjamin var einn af boðberum upplýsingarinnar.

Tenglar 
 Tvær æfisögur útlendra merkismanna, Hið íslenska bókmenntafélag, Kaupmannahöfn, 1839

Bandarískir uppfinningamenn
Bandarískir stjórnmálamenn
Landsfeður Bandaríkjanna
XHTML

Extensible HyperText Markup Language (XHTML) er ívafsmál fyrir vefsíður sem er mjög líkt HTML, en með ritunarreglur sem samræmast  XML-staðlinum ólíkt HTML sem leyfir til dæmis opin tög.

HTML byggir á SGML sem mjög sveigjanlegur staðall fyrir ívafsmál. XHTML byggir hins vegar á XML sem mun strangari undirgerð af SGML. Hægt er að þátta rétt mynduð XHTML-skjöl með venjulegum XML-þáttara, ólíkt HTML sem þarf flókinn, lauslegan þáttara sem að oft þarf að túlka kóðann og geta sér til um merkinguna. XHTML er myndað úr HTML og XML þar sem það er endurgerð af HTML í XML. XHTML 1,0 varð W3C-tilmæli 26. janúar, 2000. XHTML 1,1 varð W3C-tilmæli 31. maí, 2001 og þróun þess heldur enn áfram.

XML-mál
Skallaörn

Skallaörn, einnig kallaður hvíthöfðaörn eða bjartörn (fræðiheiti: Haliaeetus leucocephalus) er stór ránfugl sem lifir í Norður-Ameríku og er þjóðarfugl Bandaríkjanna. Nafn hans er dregið af einkennandi hvítu höfðinu á fullorðnum fuglum.

Haukaætt
Georg 6. Bretlandskonungur

Georg 6. (Albert Frederick Arthur George Windsor) (14. desember 1895 - 6. febrúar 1952) varð konungur breska heimsveldisins og keisari Indlands þann 11. desember 1936 og ríkti til dauðadags. Hann tók við völdum er eldri bróðir hans, Játvarður 8. afsalaði sér konungdómi til þess að geta gifst unnustu sinni, en hún var fráskilin. Georg var síðasti keisari Indlands (til 1947) og síðasti konungur Írlands til 1948, er Írland yfirgaf heimsveldið. Hann var þriðji breski konungurinn sem notaði nafnið Windsor, en faðir hans, Georg 5., tók það upp. 

Georg VI fæddist í York Cottage í Norfolk. Foreldrar hans voru Georg prins, hertogi af York (síðar Georg V konungur) og kona hans María hertogaynja af York (síðar María Bretadrottning). Föðurforeldrar hans voru Játvarður prins af Wales, síðar konungur, og kona hans Alexandra prinsessa af Danmörku og síðar drottning. Móðurforeldrar Georgs voru Francis prins og hertogi af Teck og María Adelaide prinsessa af Cambridge.

Hann giftist 26. apríl 1923 og var kona hans Lafði Elísabet Bowes-Lyon. Hún taldist til almennings samkvæmt reglum hirðarinnar, þó svo að hún væri afkomandi bæði Róberts I Skotakonungs og Hinriks VII Englandskonungs, en við giftingu þeirra hlaut hún titilinn Her Royal Highness The Duchess of York. Þau eignuðust tvær dætur: Elísabetu prinsessu (f. 21. apríl 1926), síðar drottningu, og Margréti prinsessu (f. 21. ágúst 1930, d. 9. febrúar 2002).

Georg VI fékk krabbamein í lungu og var annað lunga hans fjarlægt í september 1951. Jólaræða hans það ár var hljóðrituð í mörgum hlutum sem voru svo sameinaðir í eina heild og útvarpað. Hann andaðist sex vikum síðar.

Breskir einvaldar
Hertogar af Jórvík
Keisarar Indlands
Konungar Írlands
Stjórnmálaleiðtogar í seinni heimsstyrjöldinni
Windsor-ætt
Þjóðhöfðingjar Ástralíu
Þjóðhöfðingjar Kanada
Þjóðhöfðingjar Nýja-Sjálands
Þjóðhöfðingjar Pakistans
Bust-a-Move Bash!

Bust-a-Move Bash! (áður þekktur sem Bust-A-Move Revolution) er tölvuleikur gefinn út af Majesco fyrir Nintendo Wii leikjatölvuna. Hann var gefinn út 2. febrúar 2007.

Leikir eingöngu fyrir Wii
Tölvuleikir
Lögrétta

Lögrétta var á þjóðveldisöld æðsta stofnun Alþingis og sinnti ýmsum hlutverkum. Hún setti lög, skar úr lagadeilum og gegndi ýmsum öðrum hlutverkum. 

Lögréttu var komið á fót um leið og Alþingi var stofnað 930. Í henni sátu 39 goðar og 9 uppbótargoðar á miðpalli en hver goði hafði tvo ráðgjafa með sér og sat annar fyrir framan hann og hinn fyrir aftan. Þegar biskupsstólarnir voru stofnaðir fengu Hóla- og Skálholtsbiskupar einnig sæti í lögréttu. Lögsögumaður stýrði fundum lögréttunnar. Hún kom saman báða sunnudagana sem þingið stóð yfir, svo og síðasta daginn, og oftar ef þurfa þótti. Lögrétta var háð undir beru lofti og hefur verið hlaðin í hring eða ferhyrning. Allir máttu fylgjast með störfum hennar en ekki fara inn fyrir vébönd sem voru umhverfis hana. Ekki er vitað með vissu hvar lögrétta var en af heimildum frá 13. öld má draga þá ályktun að hún hafi þá verið á völlunum fyrir neðan Lögberg.

Þegar Íslendingar gengu Noregskonungi á hönd breyttist hlutverk lögréttunnar, hún hafði áfram takmarkað löggjafarvald en var þó fyrst og fremst dómstóll. Goðarnir hurfu úr sögunni en í þeirra stað komu lögréttumenn. Í lögréttu sátu hverju sinni 36 menn, þrír úr hverju þingi, og voru þeir valdir úr hópi 84 nefndarmanna, bænda sem sýslumenn tilnefndu til þingreiðar. Í stað lögsögumannsins komu tveir lögmenn. Lögmenn nefndu svo 6, 12 eða 24 úr hópi lögréttumanna til að dæma um einstök mál. Í 4. kap. þingfararbálks Jónsbókar segir, að þeir menn sem í lögréttu séu nefndir skuli „dæma lög um þau mál öll, er þangað eru skotin og þar eru löglega fram borin“. Lögréttan var æðsti dómstóll hérlendis, uns yfirréttur var stofnaður árið 1593. Árið 1594 var reist lítið hús fyrir starfsemi lögréttunar fyrir vestan Öxará og þar var hún fram til 1798 en þá var húsið svo illa farið að ekki var hægt að notast við það og var þinghaldið þá flutt og þingið síðan lagt niður árið 1800.

Alþingi
Saga Íslands
Bíódagar

Bíódagar er kvikmynd eftir Friðrik Þór Friðriksson. Hún var send í forval Óskarsins fyrir bestu erlendu kvikmyndina en var ekki tilnefnd.

Íslenskar kvikmyndir
Á köldum klaka

Á köldum klaka (Cold fever) er kvikmynd eftir Friðrik Þór Friðriksson og Jim Stark sem fjallar um Japana sem kemur til Íslands vegna dauða foreldra hans.

íslenskar kvikmyndir
Sporlaust

Sporlaust er kvikmynd leikstýrð af Hilmari Oddssyni.

Tilvísanir

íslenskar kvikmyndir
Lögsögumaður

Lögsögumaður var á þjóðveldisöld æðsti starfsmaður Alþingis og eini launaði veraldlegi embættismaður þess og raunar þjóðarinnar allrar. Hann hafði það hlutverk að stjórna fundum lögréttunnar og segja fram þriðjung laga í heyranda hljóði á hverju ári.

Lögrétta kaus sér lögsögumann og var kjörtímabilið þrjú ár en endurkjósa mátti sama manninn mörgum sinnum. Fyrsti lögsögumaðurinn var kosinn árið 930 þegar Alþingi var stofnað og var það Úlfljótur, sá sem sendur hafði verið til Noregs að kynna sér lög þar. Lögin voru ekki til skrifuð en lögsögumanninum bar að fara með þriðjung laganna fyrir þingheim á ári hverju þannig að þeir sem höfðu minni og námsgáfur til áttu að geta lært þau öll á þremur árum. Goðar og aðrir sem höfðu heyrt lögréttumenn fara með lögin margsinnis hafa vafalaust margir hverjir fest þau vel í minni og getað áminnt lögréttumenn ef þeir fóru ekki rétt með. Þannig geymdust lögin í minni manna í nærri tvær aldir, allt þar til veturinn 1117-1118, þegar skráning þeirra hófst á Breiðabólstað í Vesturhópi. Ekki er vitað til þess að sambærilegt embætti hafi verið til á norskum þingum.

Lögsögumannsembættið var við lýði til 1271 og eru nöfn allra lögsögumanna þekkt.

Úr lögsögumannsþætti Grágásar:
„Svo er enn mælt að sá maður skal vera nokkur ávallt á landi voru er skyldur sé til þess að segja lög mönnum og heitir sá lögsögumaður... 

Það er og mælt að lögsögumaður er skyldur til þess að segja upp lögþáttu alla á þremur sumrum hverjum en þingsköp hvert sumar.  Lögsögumaður á upp að segja sýknuleyfi öll að lögbergi svo að meiri hlutur manna sé þar ef því um náir og misseristal og svo það ef menn skulu koma fyrr til alþingis en 10 vikur eru af sumri og tína imbrudagahald og föstuíganga og skal hann þetta allt mæla að þinglausnum.  Það er og að lögsögumaður skal svo gerla þáttu alla upp segja að engi viti einna miklu gjörr.  En ef honum vinnst eigi fróðleikur til þess þá skal hann eiga stefnu við 5 lögmenn hin næstu dægur áður eða fleiri þá er hann má helst geta af áður hann segi hvern þátt upp og verður hver maður útlægur 3 mörkum er ólofað gengur á mál þeirra og á lögsögumaður sök þá ...“ (Grágás I a, 208-09)

Heimild 
 

Alþingi
Lögsögumenn
Ajas Telamonsson

Ajas Telamonsson, stundum nefndur Ajant eða Ajax (forngríska: ) var hetja í forngrískri goðafræði og konungur á eynni Salamis. Hann var í herliði Grikkja í Ilíonskviðu Hómers og öðrum fornum söguljóðum um Trójustríðið. Ajas var risavaxinn og fríður maður og sagður sterkastur Grikkja á eftir Akkillesi. Þegar Akkilles lést ákvað Þetis, móðir Akkillesar, að sá í herliði Grikkja sem hefði valdið mestum ótta meðal Trójumanna skyldi fá hervopn hans. Fangar frá Tróju voru spurðir álits en þeir nefndu Ódysseif. Þegar Ódysseifur hafði betur sturlaðist Ajas og fyrirfór sér. Hálfbróðir Ajasar var Tevkros.

Persónur í Hómerskviðum
Játvarður 8. Bretlandskonungur

Játvarður 8. (Edward Albert Christian George Andrew Patrick David Windsor), f. 23. júní 1894, d. 28. maí 1972 var konungur breska samveldisins, konungur Írlands og keisari Indlands. Hann tók við er faðir hans, Georg 5., lést þann 20. janúar 1936 og afsalaði sér konungdómi í hendur yngri bróður síns, Georgs 6., þann 11. desember 1936. Hann var annar í röð konunga af ættinni Windsor, en faðir hans hafði breytt nafni þeirra úr Saxe-Coburg-Gotha árið 1917.

Áður en hann varð konungur var hann prins af York, prins af York og Cornwall, hertogi af Cornwall, hertogi af Rothesey og prins af Wales. Eftir afsögn sína varð hann aftur Játvarður prins en var gerður að hertoga af Windsor 8. mars 1937. Í síðari heimsstyrjöldinni var hann ríkisstjóri og yfirhershöfðingi Bahamaeyja.

Játvarður 8. er eini breski þjóðhöfðinginn, sem hefur sagt af sér. Hann undirritaði afsagnarskjölin þann 10. desember 1936 og breska þingið samþykkti afsögnina daginn eftir. Aðeins tveir konungar í breskri sögu hafa setið skemur en hann en það voru lafði Jane Gray (9 eða 13 daga) og Játvarður V (um 2 mánuði), en ekkert þeirra var krýnt.

Ástæða afsagnarinnar var samband Játvarðar við Wallis Simpson, sem var fráskilin bandarísk kona og það féll breskum yfirvöldum illa í geð. Þau giftust eftir að hann sagði af sér.

Tenglar 
 Þegar Játvarður VIII missti krúnuna; grein í Lesbók Morgunblaðsins 1966

Breskir einvaldar
Breskir hertogar
Keisarar Indlands
Konungar Írlands
Prinsar af Wales
Windsor-ætt
Þjóðhöfðingjar Ástralíu
Þjóðhöfðingjar Kanada
Þjóðhöfðingjar Nýja-Sjálands
Revival of the Ancient Digimon

Kodai Dejimon Fukkatsu er kvikmynd í fjórðu þáttaröð Digimon. Hún var frumsýnd 20. júlí 2002.

Söguþráður 

Krakkarnir lenda í bardaga milli mannalíkum digimonum og skepnulíkum digimonum og tína hvert öðru. Takuya, Junpei, Tomoki, Bokomon og Neemon lenda hjá mannalíkum digimonunum, en Kouji og Izumi lenda í þorpi skepnulíka digimonanna. Bæði þorpin eru í stríði við hvert öðru og ýta leiðtogar þeirra, d'Arcmon og Hippo Gryphomon, stríðið mjög hart áfram. Meðan krakkarnir eru þar er ráðist á bæði þorpin og þurfa þau verða vitni um hörmung þessara bardaga. Takuya og hópur hans hitta Kotemon og leiðir hann þau til Kouji og Izumi sem hittu Bearmon. Í ljós kemur að Kotemon og Bearmon eru vinir þó að eldri digimonarnir banna það. Þeir leiða börnin að gömlu hellisbyggingu, þar sem mynd af stórum fugli, Ornismon, sést. Einnig eru áletranir á veggjunum sem Bokomon reynir að lesa. En veggurinn er gamall og hefur stór hluti þess hrunið til jarðar. Þegar hópurinn er kominn úr hellinum ráðast þar nokkrir digimonar á hvort annan. Takuya breytist í Agnimon, sem er mannalíkur og Kouji í Garmmon, sem er skepnulíkur til að stöðva þau. Þau hætta að berjast og mannalíkir digimonarnir taka Kotemon og skepnulíkir digimonarnir taka Bearmon með sér og banna þeim að hittast aftur.

Um nóttu til hefst annar bardagi og er Takuya í mannalíkum hernum en Kouji í skepnulíkum hernum. Orrustan reynist mjög hörð og hryggjast strákarnir tveir af grimmd hennar. Takuya breytist í Vritramon, sem er skepnulíkur digimoni og Kouji í Wolfmon sem er mannalíkur, til mikillar furða báða herja og reyna að stöðva átökin. Á meðan á þessu stendur eru Kotemon, Bearmon, Izumi, Junpei og Tomoki í hellinum og reyna að púsla vegginn saman. Þannig komast þau að því að Ornismon er ekki guð heldur frekar ári, er var sigraður af fornum digimonunum Ancient Greymon og Ancient Garurumon. Þó vantar einn hluti af veggnum og leggja Izumi og Junpei af stað að finna hann. Nálægt orrustuvellinum vitna þau hvernig d'Arcmon breytist í Hippo Gryphomon, sem þýðir að leiðtogar báða liða er sama persónan. Izumi breytist í Fairymon og Junpei í Blitzmon til að skíra digimonunum frá því, er þau höfðu séð. Nú, þegar allir vita sannleikann, skírir d'Arcmon frá áætlun sinni: Að nota digiegg látna digimonanna til að safna nógu miklu afli til að geta endurreist ára digimonann, Ornismon. Áður en hægt væri að stöðva hann hefur hann þegar vakið upp þann fugl, breyttist sjálfur í Murmuxmon og gerðist kappi þessa ógurlegu skepnu. Tomoki breytist í Chakkumon og reyna krakkarnir fimm að stöðva ára parið án árangurs. En þegar Ornismon banar Kotemon lifga harmakvein Bearmons Ancient Greymon og Ancient Garurumon við. Með hjálp digimonanna úr báðum liðum tekst krökkunum að sigra Murmuxmon. Og Ancient Greymon og Ancient Garurumon tortíma fuglinum enn á ný. Þegar bardaganum er lokið ríkur friður milli mannalíka og skepnulíka digimonanna.

Persónur 
Kanbara Takuya
Minamoto Kouji
Orimoto Izumi
Shibayama Junpei
Himi Tomoki

Tengt efni
Digimon
Digimon Myndir
Digimon Frontier
Anime

Tenglar 
Toei Index A - Japanska Toei Revival ásamt tveimur öðrum myndum
Revival á Wikimon

Digimon
Kjalar invest

Kjalar invest bv. er íslenskt fjárfestingafélag skráð í Hollandi. Kjalar er annar stærsti hluthafi í Kaupþing banka með 9% hlut og stærsti hluthafi í Alfesca með 36% hlut. Það á 50% í Mastur hf., á móti Samvinnulífeyrissjóðnum, sem á 11% í Samskip hf. Hjörleifur Jakobsson er forstjóri Kjalars og Ólafur Ólafsson er stjórnarformaður.

Tenglar 
 68 miljónir í arð til Kjalars; grein af Dv.is 2010 

Íslensk fyrirtæki
Ólafur Jóhann Ólafsson

Ólafur Jóhann Ólafsson (f. 26. september 1962) er íslenskur viðskiptamaður og rithöfundur.

Fjölskylda 
Ólafur Jóhann er fæddur og uppalinn í Reykjavík. Foreldrar hans eru Ólafur Jóhann Sigurðsson (1918-1988) rithöfundur og Anna Jónsdóttir (1918-1995) húsfreyja. Maki Ólafs er Anna Ólafsdóttir og eiga þau þrjú börn. Þau eru búsett í New York í Bandaríkjunum.

Menntun og störf 
Ólafur lauk stúdentsprófi frá Menntaskólanum í Reykjavík árið 1982 og prófi sem eðlisfræðingur frá Brandeis University í Massachusetts í Bandaríkjunum 1985. Hann byrjaði feril sinn hjá Sony en þar starfaði hann frá 1986-1996, síðast sem aðstoðarforstjóri fyrirtækisins. Árið 1996 hóf hann störf hjá Advanta og var forstjóri þess um skeið en var síðan ráðinn til Time Warner Digital Media 1999 og var aðstoðarforstjóri Time Warner til ársins 2018.

Skáldverk Ólafs hafa verið þýdd á fjölmörg tungumál og hann hefur hlotið ýmsar viðurkenningar fyrir ritstörf. Hann hlaut Íslensku bókmenntaverðlaunin árið 2006 fyrir smásagnasafnið Aldingarðurinn og hlaut riddarakross Hinnar íslensku fálkaorðu fyrir ritstörf og kynningu á íslenskum málefnum árið 2007.

Verk
1986 - Níu lyklar 
1988 - Markaðstorg guðanna 
1991 - Fyrirgefning syndanna
1994 - Sniglaveislan 
1996 - Lávarður heims
1999 - Slóð fiðrildanna
2001 - Höll minninganna
2004 - Sakleysingjarnir
2006 - Aldingarðurinn
2011 - Málverkið
2015 - Endurkoman
2017 - Sakramentið

2019 - Innflytjandinn
2020 - Snerting

Verðlaun
 Íslensku bókmenntaverðlaunin
 O. Henry Award
 Frank O'Connor
 International IMPAC Dublin Literary Award.

Tilvísanir

Tenglar
 Website
Olaf Olafsson Facebook Page
 Vestmannaeyjar 
 David Carr, Media Deals and Novels From One Busy Mind, The New York Times þann 5 Mars 2012
 Bokmenntir
 Bjartur - Veröld

Íslenskir rithöfundar
Handhafar riddarakross Hinnar íslensku fálkaorðu

Stúdentar úr Menntaskólanum í Reykjavík
Handhafar íslensku bókmenntaverðlaunanna
Íslenskir viðskiptamenn
Íslenskir eðlisfræðingar
Týdeifur

Týdeifur var í forngrískri goðafræði faðir Díomedesar og maður Deipýlu. Hann var sonur Öynefs og Períböyu, dóttur Hippónúss. Hann var í herliði hinna sjö gegn Þebu en Melenippos drap hann í orrustunni um borgina.

Útlegð
Agríos frændi Týdeifs gerði hann útlægan frá Kalydon vegna þess að hann hafði vegið mann. Hann hélt til Argos, þar sem hann kvæntist Deipýlu, dóttur Adrastosar konungs. Konungur féllst á að veita Týdeifu liðveislu svo að hann gæti náð aftur völdum í Kalydon en ákvað að aðstoða fyrst Pólýneikesi að ná aftur völdum í Þebu.

Sjö gegn Þebu
Í Ilíonskviðu, Hómers er nokkrum sinnum vísað til hlutverks Týdeifs í umsátrinu um Þebu. Áður en átökin hófust var Týdeifur sendur til borgarinnar með skilaboð til Kadmea. Hann kom að þeim við veisluhöld í húsi Eteoklesar og skoraði á þá að etja kappi við sig í ýmsum þrautum. Keppnirnar vann hann allar með hjálp Aþenu. Kadmear tóku tapinu sárt og sendu fimmtíu menn á eftir Týdeifi er hann var á leiðinni aftur til hersins. Fyrir þeim fóru Majon og Polýfontes Átofonsson. Týdeifur drap þá alla að Majoni undanskildum því Aþena vildi að honum yrði þyrmt.

Í orrustunni um Þebu börðust Týdeifur og Melanippos. Melenippos stakk Týdeif í magann og særði hann til ólífis en Týdeifur drap þó Melenippos og át úr honum heilann. Að svo búnu hætti Aþena við að gera Týdeif ódauðlegan. Majon sá um útför Týdeifs, þakklátur honum fyrir að hafa þyrmt lífi sínu.

Heimild

Menn og hetjur í grískri goðafræði
Persónur í Eneasarkviðu
Diomedes Grammaticus

Þessi grein fjallar um rómverska málfræðinginn Diomedes. Um forngrísku hetjuna sjá Díómedes.
Diomedes Grammaticus eða Diomedes málfræðingur var rómverskur málfræðingur sem var á dögum á seinni hluta 4. aldar. Málfræðingurinn Priscianus vísar oft til Diomedesar og því hlýtur Diomedes að hafa verið uppi fyrir árið 500.

Diomedes samdi rit um málfræði í þremur bindum, sem bar titilinn Ars grammatica (Málfræði, einnig nefnd De Oratione et Partibus Orationis et Vario Genere Metrorum libri III), og var hún tileinkuð Aþanasíosi. Þriðja bindið, sem fjallar um skáldskap, er sérstaklega mikilvægt, því þar er m.a. að finna útdrætti úr riti Suetoniusar De poetica (Um skáldskap). Í bókinni er einn lengsti varðveitti listi yfir tegundir hetjulagskveðskapar í fornöld. Rit Diomedesar er varðveitt í heild (en kann að vera stytt útgáfa).

Rómverskir málfræðingar
Traktor ársins

Traktor ársins (eða dráttarvél ársins) (enska: Tractor of the Year) eru evrópsk verðlaun sem veitt eru árlega þeim traktor sem þykir skara fram úr hverju sinni. Gerðin hlýtur nafnbótina „traktor ársins“ til eins árs og eru það 20 evrópskir landbúnaðar-blaðamenn sem velja. Verðlaunin hafa verið veitt frá árinu 1998.

Traktorar ársins 

 1998 - Fendt Vario
 1999 - Fendt 700 Vario
 2000 - Case IH Magnum MX
 2001 - Case IH CVX
 2002 - John Deere 8020-serían
 2003 - New Holland TM 190
 2004 - Fendt 930 Vario TMS
 2005 - Massey Ferguson 8480 Dyna-VT
 2006 - McCormick XTX 215
 2007 - John Deere 8540
 2008 - New Holland T7060
 2009 - Massey Ferguson 8690 Dyna-VT
 2010 - New Holland T7070 AutoCommand
 2011 - Fendt 828 Vario
 2012 - John Deere 7280R
 2013 - Deutz-Fahr Agrotron 7250 TTV
 2014 - Claas Axion 850
 2015 - Case IH Magnum CVX 380
 2016 - Fendt 1050
 2017 - Case IH Optum 300 CVX

Neðanmálsgreinar 

Landbúnaður
Vélfræði
Stjörnuhreyfill

Stjörnuhreyfill er tegund brunahreyfils þar sem stimplarnir ganga hver frá öðrum og strokkarnir mynda stjörnu með sveifarás í miðið. Stjörnuhreyflar voru algengir í flugvélum áður en strókhreyflar (e. turbojet) tóku við. Fjórgengis stjörnuhreyflar eru algengastir.

Vélfræði
Andrómeda (grísk goðafræði)

Andrómeda (Ἀνδρομέδη, Andromédē) var stúlka í forngrískri goðafræði. Andrómeda var dóttir Kefeifs, konungs í Eþíópíu, og Kassíepeiu, drottningar. Kassíópeia hafði gortað sig af því að vera fegurri en sædísirnar, dætur Nereifs og uppskar fyrir vikið reiði Póseidons, sem tældi ógnvekjandi sæskrímsli að ströndum Eþíópíu. Kefeifur konungur gat einungis sefað reiði guðsins með því að fórna dóttur sinni. Andrómeda var því fjötruð við klett þar sem hún beið þess að verða étin af sæskrímsli en var bjargað af Perseifi, sem kvæntist henni. 

Menn og hetjur í grískri goðafræði
Andrómakka

Andrómakka (forngríska: Ανδρομαχη) var í grískri goðafræði kona Hektors, dóttir Eetíons og systir Pódesar. Hún ólst upp í borginni Þebu í Kilikíu þar sem faðir hennar var við völd. Nafn hennar merkir „orrusta mans“, frá ανδρος (andros, „maður“ í eignarfalli) og μαχη (machē, „orrusta“).

Í Trójustríðinu drap Akkilles Hektor. Neoptólemos, sonur Akkillesar, drap barnungan son Andrómökku og Hektors, Astýanax og tók sér Andrómökku sem rekkjunaut og Helenos, bróður Hektors, sem þræl. Andrómakka ól Neoptólemosi soninn Molossos.

Þegar Neóptólemos lést giftist Andrómakka Helenosi, bróður Hektors og varð drottning í Epíros.

Andrómakka í bókmenntum 
 Hómer, Ilíonskviða VI.369–502, XXII.405-515
 Evripídes, Andrómakka
 Evripídes, Trójukonur 
 Virgill, Eneasarkviða III.294–355
 Seneca, Trójukonur

Andrómakka er einnig aðalsöguhetjan í harmleiknum Andromaque eftir franska leikskáldið Jean Racine (1639–1699).

Menn og hetjur í grískri goðafræði
Persónur í Hómerskviðum
Persónur í Eneasarkviðu
Ajax

Ajax getur átt við eftirfarandi:

Tölvunarfræði 
 Ajax (Asynchronous JavaScript and XML), tækni notuð í forritun
 Ajax í Atari STE

Íþróttir 
 AFC Ajax, knattspyrnufélag í Amsterdam
 Ajax America, eða Ajax Orlando, bandarískt knattspyrnufélag frá Orlando
 Ajax Cape Town FC, suður-afrískt knattspyrnufélag
 Ajax Kenitra, marokkóskt innanhúsknattspyrnufélag
 FC Ajax Lasnamäe, eistneskt knattspyrnufélag
 Rabat Ajax, maltverskt knattspyrnufélag
 Ajax Sportman Combinatie (ASC), krikket og knattspyrnufélag frá Leiden
 Aias Salaminas F.C., grískt knattspyrnufélag
 Unión Ájax, knattspyrnufélag frá Hondúras
 Ajax Heroes, danskt handknattleiksfélag
 Ajax, ástralskan veðreiðahest

Farartæki 
 Ajax, bíl frá Aigner í Sviss
 Ajax, bíl frá Briscoe í Frakklandi
 Ajax, bíl frá Seattle í Bandaríkjunum (1941)
 Ajax, frumgerð bíls frá Bandaríkjunum (1921)
 Ajax, bandarískur bíll framleiddur af Nash Motors árin 1925–1926
 Ajax Electric, bandarískur rafbíll kynntur árið 1901
 HMS Ajax, bresk herskip
 USS Ajax, bandarísk herskip

Tónlist 
 Ajax, rafhljómsveit frá New York
 Ajax, ástralskur plötusnúður
 Ajax Widowmaker, rappari

Landafræði 
 Ajax, bær í Kanada

Annað 
 Ajax, hreinsiefni
 Apatosaurus ajax, tegund af Apatosaurus-ættkvíslinni
 1404 Ajax, smástirni

Tengt efni 
 Ajas
Laertes

Laertes (forngríska: Λαερτιάδης eða Λαέρτης) var í grískri goðafræði sonur Arkeisíosar og Kalkomedúsu. Hann var faðir Ódysseifs og Ktímenu en móðir þeirra var Antíkleia, dóttir Átolýkoss. Laertes var meðal Argóarfaranna og tók þátt í að veiða kalydóníska göltinn. Laertes er sagður konungur Kefallenumanna. Konungdæmið náði yfir Íþöku og nærliggjandi eyjar og ef til vill nærliggjandi sveitir á meginlandinu.

Menn og hetjur í grískri goðafræði
Persónur í Hómerskviðum